CELEX: 22015D1807
Language: lv
Date: 2014-11-13 00:00:00
Title: EEZ Apvienotās komitejas Lēmums Nr. 248/2014 (2014. gada 13. novembris), ar ko groza EEZ līguma 31. protokolu par sadarbību īpašās jomās, kas nav četras pamatbrīvības [2015/1807]

8.10.2015   
            
            
               LV
            
            
               Eiropas Savienības Oficiālais Vēstnesis
            
            
               L 263/38
            
         EEZ APVIENOTĀS KOMITEJAS LĒMUMS
   Nr. 248/2014
   (2014. gada 13. novembris),
   ar ko groza EEZ līguma 31. protokolu par sadarbību īpašās jomās, kas nav četras pamatbrīvības [2015/1807]
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu (“EEZ līgums”) un jo īpaši tā 86. un 98. pantu,
   tā kā:
   
               (1)
            
            
               Norvēģija ir piedalījusies un sniegusi finansiālu ieguldījumu darbībās saistībā ar Eiropas globālās navigācijas satelītu sistēmas (GNSS) programmām, kas paredzētas Eiropas Parlamenta un Padomes Regulā (EK) Nr. 683/2008 (1), un Norvēģija turpinās piedalīties un sniegt finansiālu ieguldījumu darbībās, kas paredzētas Regulā (ES) Nr. 1285/2013 (2), iekļaujot minētās regulas EEZ līguma 31. protokolā.
            
         
               (2)
            
            
               Norvēģija un Islande ir ieinteresētas visos pakalpojumos, kurus sniedz saskaņā ar Galileo programmu izveidotā sistēma, tostarp publiskajā regulētajā pakalpojumā (“PRP”).
            
         
               (3)
            
            
               Tāpēc ir lietderīgi paplašināt EEZ līguma Līgumslēdzēju pušu sadarbību, lai iekļautu Eiropas Parlamenta un Padomes 2011. gada 25. oktobra Lēmumu Nr. 1104/2011/ES par noteikumiem par piekļuvi publiskajam regulētajam pakalpojumam, ko sniedz globālā navigācijas satelītu sistēma, kura izveidota saskaņā ar Galileo programmu (3).
            
         
               (4)
            
            
               Norvēģija var kļūt par PRP dalībnieci, ievērojot Lēmuma Nr. 1104/2011/ES 3. panta 5. punktā minētos nosacījumus.
            
         
               (5)
            
            
               Eiropas Savienības un Norvēģijas Karalistes nolīgumu par drošības procedūrām klasificētas informācijas apmaiņai (4), kas tika parakstīts 2004. gada 22. novembrī, piemēro no 2004. gada 1. decembra.
            
         
               (6)
            
            
               Sadarbības nolīgumu satelītnavigācijas jomā starp Eiropas Savienību un tās dalībvalstīm un Norvēģijas Karalisti (5), kas tika parakstīts 2010. gada 22. septembrī, provizoriski piemēro no 2011. gada 1. maija.
            
         
               (7)
            
            
               Tādēļ EEZ līguma 31. protokols būtu jāgroza, lai īstenotu šo paplašināto sadarbību,
            
         IR PIEŅĒMUSI ŠO LĒMUMU.
   1. pants
   EEZ līguma 31. protokola 1. pantā aiz 8.aa punkta iekļauj šādu punktu:
   
      
                  “8.ab
               
               
                  
                              a)
                           
                           
                              EBTA valstis piedalās darbībās, ko var īstenot saskaņā ar šādu Savienības aktu:
                              
                                          —
                                       
                                       
                                          
                                             32011 D 1104: Eiropas Parlamenta un Padomes 2011. gada 25. oktobra Lēmums Nr. 1104/2011/ES par noteikumiem par piekļuvi publiskajam regulētajam pakalpojumam, ko sniedz globālā navigācijas satelītu sistēma, kura izveidota saskaņā ar Galileo programmu (OV L 287, 4.11.2011., 1. lpp.).
                                       
                                    
                        
                              b)
                           
                           
                              EBTA valstis var kļūt par PRP dalībniecēm, ja ar tām ir noslēgti Lēmuma Nr. 1104/2011/ES 3. panta 5. punkta a) un b) apakšpunktā minētie nolīgumi.
                           
                        
                              c)
                           
                           
                              EBTA valstu līdzdalību dažādās komitejās un ekspertu grupās, kuras saistītas ar PRP, izklāsta šo komiteju un ekspertu grupu atbilstošajā reglamentā.
                           
                        
                              d)
                           
                           
                              Lēmuma Nr. 1104/2011/ES 10. pantu nepiemēro EBTA valstīm.
                           
                        
                              e)
                           
                           
                              Šo punktu nepiemēro Lihtenšteinai.
                           
                        
                              f)
                           
                           
                              Attiecībā uz Islandi šā punkta piemērošanu aptur, līdz EEZ Apvienotā komiteja nepieņem citu lēmumu.”
                           
                        
            
   2. pants
   Šis lēmums stājas spēkā nākamajā dienā pēc pēdējā paziņojuma iesniegšanas saskaņā ar EEZ līguma 103. panta 1. punktu (6).
   3. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2014. gada 13. novembrī
      
         
            EEZ Apvienotās komitejas vārdā –
         
         
            priekšsēdētājs
         
         Kurt JÄGER
      
   
   
      (1)  OV L 196, 24.7.2008., 1. lpp.
   
   
      (2)  OV L 347, 20.12.2013., 1. lpp.
   
   
      (3)  OV L 287, 4.11.2011., 1. lpp.
   
   
      (4)  OV L 362, 9.12.2004., 29. lpp.
   
   
      (5)  OV L 283, 29.10.2010., 12. lpp.
   
   
      (6)  Konstitucionālās prasības nav norādītas.